посочена в съображение 15. Освен това, дори въпросното дружество да е независим клиент, което не отговаря на фактите, ZNSHINE не е предприел никакви предохранителни мерки, с които да попречи на продажбата на модули в Съюза от страна на този негов клиент, и по този начин е нарушил друга клауза от ангажимента.
 (25)
 ZNSHINE също така твърди, че Комисията не е предоставила достатъчно информация относно самоличността на вносителя от Съюза. Поради това ZNSHINE твърди, че не е в състояние да коментира истинността на фактите. ZNSHINE твърди също така, че вносителят от Съюза не може да се счита за свързано с него лице, освен ако ZNSHINE и вносителят от Съюза са служители или директори съответно в дружеството на единия и на другия. Това, че свързаното лице е служител или директор и на двете дружества, е обстоятелство, което не може да промени ситуацията.
 (26)
 Комисията отхвърля този довод. На първо място, поради съображения за поверителност Комисията няма право да разкрива самоличността на вносителя от Съюза. На второ място, в съответствие с установената практика на Комисията (11), член 143, параграф 1, буква а) от Регламент (ЕИО) No 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) No 2913/92 на Съвета за създаване на Митнически кодекс на Общността (12) (РПМКО), който представлява основата за определянето на свързаните лица по отношение на ангажимента, се тълкува като обхващащ също случаи, при които два правни субекта имат общи служители или директори. Такъв е и настоящият случай. Освен това този случай попада също така и в хипотезата на член 143, параграф 1, буква е) от РПМКО. Понятието „контролирани“, използвано в тази разпоредба, означава, че по отношение на третото лице ще се счита, че то контролира друго лице, когато юридически или оперативно е в положение, което му позволява да ограничава или ръководи другото лице. Това тълкувание следва от тълкувателната бележка към член 15 от Споразумението за прилагане на член VII от Общото споразумение за митата и търговията от 1994 г. (Споразумение за митническата стойност), който служи за основа на определението за свързани лица в член 143, параграф 1 от РПМКО. Като се има предвид нивото на участие на общия служител или директор във въпросните дружества, става ясно, че това лице е юридически или оперативно в положение, което му позволява да ограничава или ръководи въпросните две дружества.
 (27)
 ZNSHINE твърди също така, че е действал в съответствие с условията на ангажимента, като се е консултирал с Комисията след откриването на грешките в отчетите. Грешките се дължат на неопитността на служители, които са действали добросъвестно, както са потвърдили и нидерландските съдебни органи. Освен това ZNSHINE твърди, че грешката в отчетите не е довела до нарушаване на МВЦ.
 (28)
 Комисията отхвърля тези аргументи. На първо място, ZNSHINE цитира само едно изречение от съдебно решение, без да предостави пълния текст на съдебното решение на Комисията. На второ място, Комисията на няколко пъти предостави информация относно задълженията за докладване, включително по времето, когато е била допусната грешката в отчетите. ZNSHINE се свърза с Комисията едва след като